

ที่ มท 0810.4/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 กันยายน 2565

เรื่อง การสำรวจข้อมูลการก่อสร้าง/ปรับปรุงเพิ่มประสิทธิภาพระบบประปาหมู่บ้านตามบัญชีนวัตกรรมไทย

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย แบบสำรวจข้อมูลการก่อสร้าง/ปรับปรุงเพิ่มประสิทธิภาพระบบประปาหมู่บ้าน

 ตามบัญชีนวัตกรรมไทย จำนวน 1 ชุด

 ด้วยในคราวประชุมคณะอนุกรรมการอำนวยการด้านบริหารจัดการทรัพยากรน้ำ ครั้งที่ 2/2565 เมื่อวันศุกร์ที่ 26 สิงหาคม 2565 โดยมีรองนายกรัฐมนตรี (พลเอก ประวิตร วงษ์สุวรรณ) เป็นประธานคณะอนุกรรมการฯ มีข้อสังเกตเรื่องปัญหาการขาดแคลนน้ำดิบในการดำเนินการผลิตประปาหมู่บ้านในหลายพื้นที่ โดยเฉพาะระบบปรับปรุงคุณภาพน้ำประปาตามบัญชีนวัตกรรมไทยที่ก่อสร้างแล้ว ไม่สามารถใช้งานได้ จึงมี ข้อสั่งการในที่ประชุมให้หน่วยงานที่เกี่ยวข้องตรวจสอบข้อมูลดังกล่าว

 กรมส่งเสริมการปกครองท้องถิ่นพิจารณาแล้ว เพื่อให้เป็นไปตามข้อสั่งการของประธานคณะอนุกรรมการอำนวยการด้านบริหารจัดการทรัพยากรน้ำ ขอให้จังหวัดดำเนินการดังนี้

 1 กำชับองค์กรปกครองส่วนท้องถิ่นที่มีแผนจะดำเนินการหรือจะขอรับการสนับสนุนงบประมาณดำเนินการโครงการก่อสร้าง/ปรับปรุงเพิ่มประสิทธิภาพระบบประปาหมู่บ้านตามบัญชีนวัตกรรมไทย จะต้องมีความพร้อมด้านแหล่งน้ำ สถานที่ก่อสร้าง และระบบไฟฟ้า โดยคำนึงถึงประโยชน์สูงสุด ของทางราชการ

 2. กรณีที่องค์กรปกครองส่วนท้องถิ่นมีการดำเนินการก่อสร้าง/ปรับปรุงเพิ่มประสิทธิภาพระบบประปาหมู่บ้านตามบัญชีนวัตกรรมแล้ว ให้สำรวจข้อมูลการก่อสร้าง/ปรับปรุงเพิ่มประสิทธิภาพระบบประปาหมู่บ้านตามบัญชีนวัตกรรมไทยขององค์กรปกครองส่วนท้องถิ่นในพื้นที่ตามแบบรายงานที่กำหนด และรวบรวมส่งให้กรมส่งเสริมการปกครองท้องถิ่นในรูปแบบเอกสารและไฟล์ Excel ทางไปรษณีย์อิเล็กทรอนิกส์ sps-water@hotmail.com ภายในวันที่ 15 กันยายน 2565

รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 (นายประยูร รัตนเสนีย์)

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

ร.อสถ. ................................

ผอ.กพส. .............................

ผอ.กง.พค. ..........................

หน.ฝ. ..................................

จนท. ...................................

กลุ่มงานส่งเสริมการพัฒนาโครงสร้างพื้นฐาน

โทร. 0 2241 9000 ต่อ 4116 โทรสาร 0 2241 6931

ไปรษณีย์อิเล็กทรอนิกส์ saraban@dla.go.th